I Regeringens udspil til en sundhedsreform, der i dag er blevet præsenteret i Statsministeriet, fremgår det, at den sammenhængende akuthjælp med reformen vil få ét nyt, landsdækkende lægevagtnummer. Fremover skal alle danskere ringe 113 ved ikke-livstruende sygdom. I dag er de akutte tilbud til lægevagten organiseret forskelligt alt efter, hvor man befinder sig i landet, og hvad tid det er på døgnet. Og det er ikke overskueligt og trygt nok, mener VLAK-regeringen. Patienten først Af udspillet til sundhedsreformen, der bærer titlen 'Patienten først – nærhed, sammenhæng, kvalitet og patientrettigheder' fremgår det, at regeringen vil skabe et enstrenget og trygt akuttilbud i hele Danmark. Her skal sundhedsindsatsen på tværs af sygehus, kommune og egen læge tænkes sammen med udgangspunkt i patientens behov. Det mener regeringen - blandt andet - kan ske med ét landsdækkende lægevagtnummer 113 til den akutte hjælp ved ikke-livstruende sygdom eller skade. Gammel anbefaling Man skal dog fortsat ringe 112 ved akut livsfare. Sundhedsstyrelsen anbefalede allerede tilbage i 2007, at der blev indført ét landsdækkende telefonnummer, som kunne erstatte de nuværende indgange.

Referat:
Sundhedsstyrelsen anbefalede tilbage i 2007, at der blev indført ét landsdækkende telefonnummer, som kunne erstatte de nuværende indgange.